
26 DR.31.3.2003 
 

Kalau ini benar apa yang ditulis oleh Prof. Datuk Salleh Buang, maka 
bayangkanlah implikasi undang-undang yang akan dihadapi oleh Wilayah Persekutuan 
Kuala Lumpur dan juga Wilayah Persekutuan  Labuan.  Saya fikir cukuplah dahulu setakat 
itu untuk pandangan bagi sama-sama kita kongsi bersama.  Wallahualam, Wabillahi Taufik 
Walhidayah, Assalamualaikum Warahmatullahi Wabarakatuh.  

Timbalan Yang di-Pertua [Dato' Haji Muhamad bin Abdullah]:  
Waalaikumussalam.  Wangsa Maju.  

11.59 pagi. 

Dato' Zulhasnan bin Rafique [Wangsa Maju]:  Terima kasih.  Bismillahir 
Rahmanir Rahim, Assalamualaikum Warahmatullahi Wabarakatuh dan salam sejahtera.  
Saya ingin merakamkan setinggi-tinggi penghargaan kepada Tuan Yang di-Pertua atas 
peluang untuk saya turut serta dalam perbahasan dalam Rang Undang-undang Kanun 
Tanah Negara (Pengesahan) 2003.  Satu pindaan akta yang secara khususnya menjurus 
kepada pengurusan hal ehwal tanah di Wilayah Persekutuan  Kuala Lumpur.  Kita ucapkan 
syabas dan tahniah kepada Yang Berhormat Menteri di Jabatan Perdana Menteri kerana 
membentangkan rang undang-undang ini dan akan menyeragamkan pelaksanaan dan 
aktiviti oleh Jawatankuasa Kerja Tanah Wilayah Persekutuan di bawah kuasa-kuasa Kanun 
Tanah Negara.   

Justeru itu, izinkanlah saya untuk mengupaskan dua isu yang spesifik dan contoh-
contohnya pun di Wilayah Persekutuan, saya tidak sampai ke Terengganu, Negeri 
Sembilan, Kedah atau Labuan mahupun Putrajaya.  Pada pandangan saya, untuk 
meningkatkan lagi keberkesanan pentadbiran dan pengurusan tanah di Wilayah 
Persekutuan Kuala Lumpur.   

Isu pertama yang ingin saya bahaskan di sini ialah isu berkenaan dengan 
Temporary Occupational Licenses atau TOL – bukannya tol di lebuh raya - tanah-tanah 
rizab atau milik kerajaan.  Fenomena TOL ini begitu ketara sekali, khususnya di Kuala 
Lumpur kerana masalah kekurangan ruang tanah yang dapat digunakan untuk pembinaan 
kediaman dan sebagainya.  Jadi tidak hairanlah jika masalah setinggan dan pencerobohan 
tanah kosong untuk membina kediaman ini seperti sudah menjadi satu lumrah kehidupan 
metropolis ini. 

[Timbalan Yang di-Pertua (Datuk Lim Si Cheng] mempengerusikan Mesyuarat]  

Konsep TOL ini diperkenalkan untuk menyeragamkan pembinaan rumah kediaman 
seraya mengelakkan dari pencerobohan tanah yang berterusan dan untuk memberi sedikit 
pendapat kepada kerajaan menerusi pengeluaran lesen TOL tersebut.  Masalah yang ingin 
saya bangkitkan dalam Dewan yang mulia ini ialah masalah runding cara dan premium  
berbeza yang dikenakan kepada pemegang-pemegang pajakan, atau dengan izin, 
leasehold, di dalam satu kawasan yang sama sewaktu mereka memperbaharui pajakan 
mereka. 

 Untuk makluman, pembaharuan tempoh pajakan Kuala Lumpur dikehendaki 
dilakukan selewat-lewatnya tiga tahun sebelum tamat tempoh pajakan yang digazetkan 
kerajaan, satu masa yang agak awal.  Saya beri contoh, di Wangsa Maju, Yang Berhormat 
bagi Jeli melawat pada minggu lepas, ada beberapa kawasan tanah yang dipajak.  Salah 
satu daripadanya ialah Kampung Ayer Panas, Setapak.  Penduduk di kawasan ini 
mendakwa bahawa proses runding cara permohonan mereka untuk memperbaharui 
pajakan bagi tanah yang diduduki memakan masa yang agak lama.  Apabila keputusan 
diberi, premium yang dikenakan adalah pada kadar semasa, atau dengan izin, at the 
current rate, dan bukannya mengikut tarikh permohonan dibuat.  Saya juga telah 
difahamkan bahawa terdapat perbezaan di dalam premium pajakan yang dikenakan kepada 
seorang pemohon berbanding pemohon yang lain, iaitu RM31 berbanding RM21 semeter 
persegi, walaupun permohonan mereka dibuat pada waktu sama menerusi persatuan 
penduduk di kawasan itu.  Saya berpandangan  ini adalah kerana tarikh kelulusan 
pembaharuan pajakan mereka adalah berlainan, maka premium yang dikenakan juga 
adalah berbeza.   



Kalau ini benar apa yang ditulis oleh Prof. Datuk Salleh Buang, maka bayangkanlah implikasi undang-undang yang akan dihadapi oleh Wilayah Persekutuan Kuala Lumpur dan juga Wilayah Persekutuan Labuan. Saya fikir cukuplah dahulu setakat itu untuk pandangan bagi sama-sama kita kongsi bersama. Wallahualam, Wabillahi Taufik Walhidayah, Assalamualaikum Warahmatullahi Wabarakatuh. Timbalan Yang di-Pertua [Dato' Haji Muhamad bin Abdullah]: Waalaikumussalam. Wangsa Maju. 11.59 pagi. Dato' Zulhasnan bin Rafique [Wangsa Maju]: Terima kasih. Bismillahir Rahmanir Rahim, Assalamualaikum Warahmatullahi Wabarakatuh dan salam sejahtera. Saya ingin merakamkan setinggi-tinggi penghargaan kepada Tuan Yang di-Pertua atas peluang untuk saya turut serta dalam perbahasan dalam Rang Undang-undang Kanun Tanah Negara (Pengesahan) 2003. Satu pindaan akta yang secara khususnya menjurus kepada pengurusan hal ehwal tanah di Wilayah Persekutuan Kuala Lumpur. Kita ucapkan syabas dan tahniah kepada Yang Berhormat Menteri di Jabatan Perdana Menteri kerana membentangkan rang undang-undang ini dan akan menyeragamkan pelaksanaan dan aktiviti oleh Jawatankuasa Kerja Tanah Wilayah Persekutuan di bawah kuasa-kuasa Kanun Tanah Negara. Justeru itu, izinkanlah saya untuk mengupaskan dua isu yang spesifik dan contoh- contohnya pun di Wilayah Persekutuan, saya tidak sampai ke Terengganu, Negeri Sembilan, Kedah atau Labuan mahupun Putrajaya. Pada pandangan saya, untuk meningkatkan lagi keberkesanan pentadbiran dan pengurusan tanah di Wilayah Persekutuan Kuala Lumpur. Isu pertama yang ingin saya bahaskan di sini ialah isu berkenaan dengan Temporary Occupational Licenses atau TOL- bukannya tol di lebuh raya- tanah-tanah rizab atau milik kerajaan. Fenomena TOL ini begitu ketara sekali, khususnya di Kuala Lumpur kerana masalah kekurangan ruang tanah yang dapat digunakan untuk pembinaan kediaman dan sebagainya. Jadi tidak hairanlah jika masalah setinggan dan pencerobohan tanah kosong untuk membina kediaman ini seperti sudah menjadi satu lumrah kehidupan metropolis ini. [Timbalan Yang di-Pertua (Datuk Lim Si Cheng] mempengerusikan Mesyuarat]. Konsep TOL ini diperkenalkan untuk menyeragamkan pembinaan rumah kediaman seraya mengelakkan dari pencerobohan tanah yang berterusan dan untuk memberi sedikit pendapat kepada kerajaan menerusi pengeluaran lesen TOL tersebut. Masalah yang ingin saya bangkitkan dalam Dewan yang mulia ini ialah masalah runding cara dan premium berbeza yang dikenakan kepada pemegang-pemegang pajakan, atau dengan izin, leasehold, di dalam satu kawasan yang sama sewaktu mereka memperbaharui pajakan mereka. Untuk makluman, pembaharuan tempoh pajakan Kuala Lumpur dikehendaki dilakukan selewat-lewatnya tiga tahun sebelum tamat tempoh pajakan yang digazetkan kerajaan, satu masa yang agak awal. Saya beri contoh, di Wangsa Maju, Yang Berhormat bagi Jeli melawat pada minggu lepas, ada beberapa kawasan tanah yang dipajak. Salah satu daripadanya ialah Kampung Ayer Panas, Setapak. Penduduk di kawasan ini mendakwa bahawa proses runding cara permohonan mereka untuk memperbaharui pajakan bagi tanah yang diduduki memakan masa yang agak lama. Apabila keputusan diberi, premium yang dikenakan adalah pada kadar semasa, atau dengan izin, at the current rate, dan bukannya mengikut tarikh permohonan dibuat. Saya juga telah difahamkan bahawa terdapat perbezaan di dalam premium pajakan yang dikenakan kepada seorang pemohon berbanding pemohon yang lain, iaitu RM31 berbanding RM21 semeter persegi, walaupun permohonan mereka dibuat pada waktu sama menerusi persatuan penduduk di kawasan itu. Saya berpandangan ini adalah kerana tarikh kelulusan pembaharuan pajakan mereka adalah berlainan, maka premium yang dikenakan juga adalah berbeza.